КОМИ РЕСПУБЛИКАСА ЮРАЛЫСЬЛÖН ИНДӦД

**«Коми Республикаса канму гражданскӧй служащӧйяслы олан жыр ньӧбӧм вылӧ ӧтпырся субсидия сетӧм йылысь» Коми Республикаса Юралысьлӧн 2011 во моз тӧлысь 26 лунся 130 №-а** **Индӧдӧ вежсьӧмъяс пыртӧм йылысь**

1. Пыртны «Коми Республикаса канму гражданскӧй служащӧйяслы олан жыр ньӧбӧм вылӧ ӧтпырся субсидия сетӧм йылысь» Коми Республикаса Юралысьлӧн 2011 во моз тӧлысь 26 лунся 130 №-а Индӧдӧ татшӧм вежсьӧмъяс:

Коми Республикаса канму гражданскӧй служащӧйяслы олан жыр ньӧбӧм вылӧ ӧтпырся субсидия сетан условиеясын да пӧрадокын, мый вынсьӧдӧма Индӧдӧн (содтӧд):

45 пунктӧ содтыны татшӧм коймӧд-дасӧд абзацъяс:

"Тайӧ Условиеясса да пӧрадокса 41 пункт серти гражданскӧй служащӧйлы субсидия вуджӧдан лунсянь 12 тӧлысьӧн гражданскӧй служащӧй вермӧ ас кӧсйӧм серти сетны Коми Республикаса канму органлы, коді вуджӧдіс гражданскӧй служащӧйлы субсидия, документъяс, кутшӧмъяс эскӧдӧны субсидияӧн торъя мог серти вӧдитчӧм.

Субсидияӧн торъя мог серти вӧдитчӧм эскӧдӧм могысь гражданскӧй служащӧй вермӧ сетны татшӧм документъяс:

1) ньӧбан-вузалан сёрнитчӧм подув вылын олан жыр ньӧбигӧн - ньӧбан-вузалан сёрнитчӧмлысь копия;

2) оланін пайӧн стрӧитӧмын участвуйтан сёрнитчӧм подув вылын олан жыр ньӧбигӧн - оланін пайӧн стрӧитӧмын участвуйтан сёрнитчӧмлысь, кутшӧмӧс урчитӧм пӧрадок серти канмусянь пасйисны, копия;

3) ас оланін стрӧитӧм вылӧ рӧскод мынтӧм вылӧ субсидия видзигӧн:

а) документъяс, кутшӧмъяс эскӧдӧны ас оланін стрӧитӧм (стрӧитан пӧдрада сёрнитчӧмлысь копия либӧ мукӧд документ);

б) меставывса асвеськӧдлан органлӧн ас оланін стрӧитӧм вылӧ разрешениелысь копия.

Позьӧ сетны олан жыр (ас оланін) ньӧбны (стрӧитны) кӧсйысьӧм йылысь водзвыв сёрнитчӧмлысь (артмӧдчӧмлысь) копияяс, медым сэсся сетны тайӧ пунктса коймӧд абзацын урчитӧм кадколастӧ шӧр сёрнитчӧмлысь копияяс.".

2. Тайӧ Индӧдыс вынсялӧ сійӧс официальнӧя йӧзӧдӧмсянь дас лун мысти.

Коми Республикаса Юралысь В.Гайзер

Сыктывкар

2015 вося лӧддза-номъя тӧлысь 25 лун

71 №